CELEX: 32012R0976
Language: et
Date: 2012-10-23 00:00:00
Title: Komisjoni määrus (EL) nr 976/2012, 23. oktoober 2012 , millega muudetakse määrust (EL) nr 165/2011, milles sätestatakse mahaarvamised teatavatest Hispaaniale 2011. ja järgmisteks aastateks eraldatud makrellipüügikvootidest ülepüügi tõttu 2010. aastal

24.10.2012   
            
            
               ET
            
            
               Euroopa Liidu Teataja
            
            
               L 294/3
            
         KOMISJONI MÄÄRUS (EL) nr 976/2012,
   23. oktoober 2012,
   millega muudetakse määrust (EL) nr 165/2011, milles sätestatakse mahaarvamised teatavatest Hispaaniale 2011. ja järgmisteks aastateks eraldatud makrellipüügikvootidest ülepüügi tõttu 2010. aastal
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 105 lõikeid 1 ja 2,
   ning arvestades järgmist:
   
               (1)
            
            
               Komisjoni 22. veebruari 2011. aasta määrusega (EL) nr 165/2011 (milles sätestatakse mahaarvamised teatavatest Hispaaniale 2011. ja järgmisteks aastateks eraldatud makrellipüügikvootidest ülepüügi tõttu 2010. aastal) (2) on sätestatud, et Hispaaniale 2011. aastaks eraldatud kvooti makrelli (Scomber scombrus) püügiks (edaspidi „makrellipüügikvoot”) VIIIc, IX ja X püügipiirkonnas ning CECAF 34.1.1 püügipiirkonna ELi vetes vähendatakse 4 500 tonni.
            
         
               (2)
            
            
               Määruses (EL) nr 165/2011 on ka sätestatud, et makrellipüügikvooti, mida võidakse Hispaaniale eraldada aastatel 2012–2015 ning vajaduse korral järgnevatel aastatel, vähendatakse vastavalt 5 500 tonni 2012. aastal, 9 748 tonni 2013. aastal, 9 747 tonni 2014. ja 2015. aastal ning vajaduse korral järgnevatel aastatel.
            
         
               (3)
            
            
               Hispaania ametiasutused teatasid komisjonile 21. detsembril 2011, et neile 2011. aastaks eraldatud makrellipüügikvooti ei kasutatud lõpuni ära ning palusid komisjoni võtta kasutamata kogust arvesse 2010. aasta ülepüügi hüvitamisel, nagu on ette nähtud määrusega (EL) nr 165/2011. Kasutamata kogus on 5 755 tonni.
            
         
               (4)
            
            
               Hispaania taotles vastavalt nõukogu 6. mai 1996. aasta määruse (EÜ) nr 847/96 (millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel) (3) artikli 4 lõikele 2, et kõnealuses määruses osutatud piires peetaks kinni osa neile 2011. aastaks eraldatud makrellipüügikvoodist ja kantaks üle järgmisse aastasse.
            
         
               (5)
            
            
               Komisjoni 13. aprilli 2012. aasta rakendusmäärusega (EL) nr 319/2012 (millega lisatakse 2012. aasta püügikvoodile teatavad 2011. aastal nõukogu määruse (EÜ) nr 847/96 artikli 4 lõike 2 kohaselt peatatud kogused) (4) on Hispaaniale 2011. aastaks eraldatud kasutamata makrellipüügikvoodist 2 511 tonni kantud üle 2012. aastasse. Seega on 2011. aastaks eraldatud makrellipüügikvoodi ülejäänud kasutamata kogus 3 244 tonni.
            
         
               (6)
            
            
               Määrusega (EL) nr 165/2011 ettenähtud mahaarvamisi tuleks kohandada kõnealuse 3 244 tonni suuruse kogusega. Kõnealune kogus tuleks liita 2011. aastal mahaarvatud 7 744 tonni suurusele üldkogusele ning samal ajal lahutada järgnevate aastate mahaarvatavast kogusest.
            
         
               (7)
            
            
               Hispaania taotles kasutamata koguse lahutamist 2013. ja 2014. aasta mahaarvatavast kogusest. See vastab määruse (EL) nr 165/2011 põhjenduses 7 esitatud põhimõttele. Seepärast tuleks määrust (EL) nr 165/2011 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 165/2011 lisa asendatakse käesoleva määruse lisas esitatud tekstiga.
   Artikkel 2
   Käesolev määrus jõustub Euroopa Liidu Teatajas avaldamisele järgneval päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. oktoober 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 343, 22.12.2009, lk 1.
   
      (2)  ELT L 48, 23.2.2011, lk 11.
   
      (3)  EÜT L 115, 9.5.1996, lk 3.
   
      (4)  ELT L 104, 14.4.2012, lk 2.
   
      LISA
      
         
            „LISA
            
                        Kalavaru
                     
                     
                        Esialgne kvoot 2010 (1)
                        
                     
                     
                        Kohandatud kvoot 2010
                     
                     
                        Tuvastatud püük 2010
                     
                     
                        Kvoodi ja püügi erinevus
                        (ülepüük)
                     
                     
                        Määruse (EÜ) nr 1224/2009 artikli 105 lõikes 2 osutatud korrutustegur
                        (ülepüük (1) 2)
                     
                     
                        Mahaarvamine 2011
                     
                     
                        Mahaarvamine 2012
                     
                     
                        Mahaarvamine 2013
                     
                     
                        Mahaarvamine 2014
                     
                     
                        Mahaarvamine 2015 ja vajaduse korral järgnevatel aastatel
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        –19 621
                        (79,7 % 2010. aasta kvoodist)
                     
                     
                        –39 242
                     
                     
                        7 744
                     
                     
                        5 500
                     
                     
                        8 126
                     
                     
                        8 125
                     
                     
                        9 747
                     
                  
      
      
         (1)  Määrus (EL) nr 53/2010.”